钦定古今图书集成/理学汇编/文学典/第008卷 > 吴氏林下偶谈 > 《论史记汉书》
## 钦定古今图书集成/理学汇编/文学典/第008卷 > 吴氏林下偶谈 > 《论史记汉书》

张守节为《史记正义》云：“《班书》与《史记》同者五十馀卷，
少加异者不弱即劣。《史记》五十一万六千五百言，序
二千四百一十三年事。《汉书》八十一万言，序二百二
十五年事。迁引父致意班书，父修而固蔽之，优劣可
知矣。”余谓此言止论才，未论识也。《尧舜典》，当时史官
作也，形容尧舜盛德，发挥尧舜心术，铺序尧舜政教，
不过千馀言，而坦然明白，整整有次第，详悉无纤遗，
后世史官，曾能窥其藩哉？曾子固谓：不特当时史官
不可及，凡当时执笔而随者，意其亦皆圣贤之徒也。
要之论后世史才，以迁为胜，然视古已霄壤矣。按班
固《序传》称叔皮惟圣人之道，然后尽心焉，尊其父至
矣。谓之蔽其父者，非也。